Cissokho klar for Liverpool på lån
Merseyside-klubben bekreftet overgangen på sine nettsider etter at 25-åringen hadde vært med på en trening og gjennomgått medisinsk test. - Jeg kan lære ting fra en ny manager, i tillegg til å lære en ny måte å spille fotball på. Det kommer til å bli en god opplevelse for meg, og jeg gleder meg, uttaler Cissokho til klubbens hjemmeside. FYLDIG OVERSIKT: Her er de bekreftede Premier League-overgangene Liverpool har hentet Iago Aspas, Luis Alberto, Simon Mignolet og Kolo Toure tidligere i sommer. Cissokho spilte for Lyon på Anfield i 2009, da den franske klubben vant 2-1. Han har én kamp for det franske landslaget.
Den franske backen Aly Cissokho (25) ble tirsdag klar for Premier League-klubben Liverpool på lån fra Valencia. Avtalen strekker seg til slutten av sesongen.